
DR 30.11.2004 7 
 

Yang kedua, adalah berkaitan dengan aspek sosial juga, bagaimana kita 
dapat memastikan mereka yang tidak mampu membayar dapat juga rawatan yang 
diperlukan, kerana mereka adalah golongan yang sangat memerlukan rawatan ini 
kerana mereka tidak dapat bayar dan mereka memerlukan rawatan apabila mereka 
sakit. 

Dan kita kena memastikan juga sistem yang kita hendak wujudkan itu mesti 
lebih baik daripada sistem yang sedia ada, kita tidak boleh hanya hendak mencari satu 
sistem yang baru dan tanpa dikaji dengan sedalam-dalamnya apabila kita wujudkan 
dan selepas itu ia gagal.  Kita tidak mahu begitu terjadi, ini adalah mengapa kita telah 
mengambil masa yang panjang untuk mengkaji skim yang dikatakan tadi.  Sekian. 

 Dato’ Razali bin Ismail [Kuala Terengganu]:  Tuan Yang di-Pertua, soalan 
tambahan.  Kementerian Kesihatan telah pun mewujudkan ataupun mengadakan 
piagam pesakit dan ini adalah sesuatu yang dialu-alukan, terutamanya penting bagi 
masyarakat yang miskin. 

 Saya hendak tahu berapa banyakkah kes-kes kecuaian terutama yang 
melibatkan ahli masyarakat yang miskin ini dan berapa banyak pula tuntutan tort yang 
terpaksa ditanggung oleh Kementerian Kesihatan sekarang.   

Tuan Lee Kah Choon: Untuk makluman Yang Berhormat, berkaitan dengan 
kes-kes kecuaian ini, kita pada masa sekarang saya tidak ada sebab ia spesifik, saya 
tidak ada mempunyai angka tetapi apa yang boleh saya katakan adalah kes-kes 
kecuaian ini dia memang kadang-kadang boleh berlaku kerana kita semua ini adalah 
manusia, masalah ini memang terjadi.  Ada di hospital kerajaan, ada terjadi di hospital 
swasta dan di negara-negara maju pun ia berlaku dan kita tidak dapat mengelakkan 
tetapi kita akan cuba sedaya upaya untuk mengurangkan kes-kes seumpama ini.  
Berkaitan dengan pampasan yang diberi saya pun tidak ada angka pada masa 
sekarang dan kalau perlu tolong tulis kepada kementerian dan kita akan cuba 
mendapatkan maklumat tersebut.   

 

6. Tuan Mohamed Razali bin Che Mamat [Kuala Krai] minta Menteri Sumber 
Asli dan Alam Sekitar menyatakan jumlah bilangan zoo yang terdapat di seluruh negara 
dan pecahan mengikut negeri. 

 Setiausaha Parlimen Kementerian Sumber Asli dan Alam Sekitar [Tuan 
Sazmi bin Miah]:  Tuan Yang di-Pertua, mengikut garis panduan pengurusan Taman 
Zoologi Zoo atau Taman Zoologi ditakrifkan sebagai premis di mana spesies hidupan 
liar disimpan untuk tujuan pertunjukan atau pameran kepada orang ramai kecuali bagi 
tujuan sarkas.  Ia termasuklah Mini Taman Zoologi, Taman Burung, Taman Serangga, 
Taman Reptilia atau taman-taman lain di mana hidupan liar ditempatkan bagi tontonan 
orang ramai.   

 Pada masa ini terdapat 27 buah Taman Zoologi di seluruh negara termasuk 
yang dimiliki dan ditadbirkan sepenuhnya oleh pihak-pihak swasta dan berikut adalah 
pecahan mengikut negeri-negeri: 

Negeri   Bilangan 

Perlis    2  

Kedah    3  

Pulau Pinang   2  

Perak    2  

Selangor   2  

Melaka    5  

Johor    3  

Pahang    3  

Terengganu   2  

Wilayah Persekutuan 2 

Kelantan   1 – insya-Allah akan jadi 2.   



Yang kedua, adalah berkaitan dengan aspek sosial juga, bagaimana kita dapat memastikan mereka yang tidak mampu membayar dapat juga rawatan yang diperlukan, kerana mereka adalah golongan yang sangat memerlukan rawatan ini kerana mereka tidak dapat bayar dan mereka memerlukan rawatan apabila mereka sakit. Dan kita kena memastikan juga sistem yang kita hendak wujudkan itu mesti lebih baik daripada sistem yang sedia ada, kita tidak boleh hanya hendak mencari satu sistem yang baru dan tanpa dikaji dengan sedalam-dalamnya apabila kita wujudkan dan selepas itu ia gagal. Kita tidak mahu begitu terjadi, ini adalah mengapa kita telah mengambil masa yang panjang untuk mengkaji skim yang dikatakan tadi. Sekian. Dato' Razali bin Ismail [Kuala Terengganu]: Tuan Yang di-Pertua, soalan tambahan. Kementerian Kesihatan telah pun mewujudkan ataupun mengadakan piagam pesakit dan ini adalah sesuatu yang dialu-alukan, terutamanya penting bagi masyarakat yang miskin. Saya hendak tahu berapa banyakkah kes-kes kecuaian terutama yang melibatkan ahli masyarakat yang miskin ini dan berapa banyak pula tuntutan tort yang terpaksa ditanggung oleh Kementerian Kesihatan sekarang. Tuan Lee Kah Choon: Untuk makluman Yang Berhormat, berkaitan dengan kes-kes kecuaian ini, kita pada masa sekarang saya tidak ada sebab ia spesifik, saya tidak ada mempunyai angka tetapi apa yang boleh saya katakan adalah kes-kes kecuaian ini dia memang kadang-kadang boleh berlaku kerana kita semua ini adalah manusia, masalah ini memang terjadi. Ada di hospital kerajaan, ada terjadi di hospital swasta dan di negara-negara maju pun ia berlaku dan kita tidak dapat mengelakkan tetapi kita akan cuba sedaya upaya untuk mengurangkan kes-kes seumpama ini. Berkaitan dengan pampasan yang diberi saya pun tidak ada angka pada masa sekarang dan kalau perlu tolong tulis kepada kementerian dan kita akan cuba mendapatkan maklumat tersebut. 6. Tuan Mohamed Razali bin Che Mamat [Kuala Krai] minta Menteri Sumber Asli dan Alam Sekitar menyatakan jumlah bilangan zoo yang terdapat di seluruh negara dan pecahan mengikut negeri. Setiausaha Parlimen Kementerian Sumber Asli dan Alam Sekitar [Tuan Sazmi bin Miah]: Tuan Yang di-Pertua, mengikut garis panduan pengurusan Taman Zoologi Zoo atau Taman Zoologi ditakrifkan sebagai premis di mana spesies hidupan liar disimpan untuk tujuan pertunjukan atau pameran kepada orang ramai kecuali bagi tujuan sarkas. Ia termasuklah Mini Taman Zoologi, Taman Burung, Taman Serangga, Taman Reptilia atau taman-taman lain di mana hidupan liar ditempatkan bagi tontonan orang ramai. Pada masa ini terdapat 27 buah Taman Zoologi di seluruh negara termasuk yang dimiliki dan ditadbirkan sepenuhnya oleh pihak-pihak swasta dan berikut adalah pecahan mengikut negeri-negeri: Negeri Bilangan Perlis 2 Kedah 3 Pulau Pinang 2 Perak 2 Selangor 2 Melaka 5 Johor 3 Pahang 3 Terengganu 2 Wilayah Persekutuan 2 Kelantan 1- insya-Allah akan jadi 2.